การฝึกกระต่าย การทำความสะอาดกระบะและจัดการกับเหตุบังเอิญ รวบรวมวัสดุ จัดกระบะทรายและกรง
กระต่ายโตเต็มวัยจะเรียนรู้ได้เร็วกว่ากระต่ายเด็ก (อายุต่ำกว่า 4 เดือนลงไป) อย่างไรก็ตาม มันไม่เร็วเกินไปที่จะสอนการใช้ห้องน้ำให้กับมันหรอก ให้หากระบะทรายมาเมื่อพากระต่ายเข้ามาในบ้านแล้ว และสอนวิธีการใช้ให้กับมัน ต้องมีความอดทน และมันจะได้เรียนรู้ในที่สุด เริ่มต้นจาก เมื่อกระต่ายถ่ายออกมานอกกระบะ ให้ตักมูลของมันแล้วไปใส่ในกระบะ เพื่อเป็นแนวทางบอกว่าจะต้องไปที่ไหน กระต่ายที่โตเต็มวัยและยังไม่ได้ทำหมันจะแสดงอาณาเขตของมัน โดยใช้กลิ่นเป็นตัวบ่งบอกพื้นที่ ซึ่งมันจะไปเกี่ยวข้องกับฉี่และมูลที่ทับถมกันเต็มบ้าน เพื่อใช้แทนกลิ่นในการแสดงอาณาเขต การทำหมันกระต่ายจะทำให้ฝึกมันเข้าห้องน้ำได้ง่ายขึ้น เพราะความต้องการในการแสดงอาณาเขตของมันจะลดลงไปมากทีเดียว ก่อนอื่น มันช่วยจำกัดให้กระต่ายอยู่ในกรงกับกระบะได้ เพราะกระต่ายจะเรียนรู้ว่าไม่ควรขับถ่ายในที่ที่มันเอาไว้กินและนอน ซึ่งใช้เวลาแค่ไม่กี่วันในการสอนนี้ เมื่อกระต่ายเข้าใจการใช้ห้องน้ำแล้ว คุณค่อยปล่อยมันออกมาเล่นข้างนอกได้ เมื่อคุณให้กระต่ายได้ออกมายืดเส้นยืดสายนอกกรงแล้ว ถ้ามันนั่งยองๆ เหมือนมีท่าทีจะขับถ่าย ให้ค่อยๆ อุ้มมันไปวางในกระบะที่อยู่ในกรง สัญญาณที่กระต่ายกำลังจะขับถ่ายคือหางมันจะชี้ขึ้นมาเล็กน้อย คุณต้องตื่นตัวอยู่ตลอด แต่มันถือว่าช่วยได้ดีเลยนะ ถ้าคุณจัดการได้ทันท่วงที ในช่วงแรกๆ ของการฝึก อย่าปล่อยมันออกนอกกรงนานเกินสิบนาทีต่อครั้ง และอย่าปล่อยให้มันคลาดสายตา (คุณต้องจับมันให้ได้ก่อนที่มันจะถ่าย) เมื่อมันใช้กระบะบ่อยขึ้นเป็นปกติแล้ว ค่อยลดการสังเกตลงและให้อิสระกับมันมากขึ้นได้ แสดงความยินดีกับกระต่าย เมื่อมันใช้กระบะทราย และอย่าตะโกนออกไปด้วยความโกรธถ้าหากว่ามันไม่ใช้กระบะ กระต่ายไม่รู้เรื่องด้วยหรอกนะ การค่อยๆ ประนีประนอมนั้นจะสอนได้ดีกว่า ให้รางวัลเล็กๆ น้อยๆ อย่างแอปเปิลหรือแครอทสักคำทันทีหลังจากที่มันใช้กระบะเสร็จ มันจะช่วยสนับสนุนระหว่างการใช้ห้องน้ำและกล่องกระบะในด้านบวกได้ เมื่อกระต่ายของคุณรู้จักใช้กระบะจนไว้ใจได้แล้ว คุณสามารถเปลี่ยนจำนวนหรือตำแหน่งของกระบะได้ตามที่ต้องการ ยกตัวอย่าง ถ้าหากว่ากระต่ายของคุณใช้กระบะแค่สองอัน และไม่สนใจอันอื่นเลย ก็สามารถเก็บกระบะอันอื่นไปได้ หากว่ากระต่ายไม่สนใจกระบะ แต่กลับไปฉี่ตรงมุมที่ห่างออกไปอีก 3 ฟุต ก็ให้ย้ายกระบะไปตรงมุมนั้นแทน ให้ตักวัสดุที่รองกระบะที่มีฉี่กระต่ายออกสักครั้งต่อวัน แต่การทิ้งมูลของมันเอาไว้สักวันถือเป็นเรื่องที่โอเค จะได้มีกลิ่นเป็นเครื่องหมายให้กระต่ายกลับไปใช้กระบะตรงนั้น ขณะที่กำลังทำความสะอาดกระบะอยู่นั้น ให้มองหามูลที่ดูมีขนาดใหญ่และมีความชื้น ซึ่งเกิดจากการย่อยที่ยังไม่สมบูรณ์ ปล่อยทิ้งเอาไว้เพื่อที่กระต่ายจะได้กินเข้าไปใหม่ และจะได้รับสารอาหารที่จำเป็น ถ้าหากกระต่ายไม่ได้กินมันเข้าไป อาจมีปัญหาเกี่ยวกับกระเพาะอาหาร และท้องเสียเอาได้ อีกทั้งยังอาจเป็นโรคขาดสารอาหารในระยะยาวได้ ให้ทำความสะอาดกระบะโดยการตักทุกอย่างออกแล้วล้างให้สะอาดหมดจดสักอาทิตย์ละครั้ง ด้วยการใส่พวกสิ่งที่อยู่ในกระบะทั้งหมดลงในถุงพลาสติก มัดปากถุงให้แน่น แล้วนำไปทิ้งถังขยะ จากนั้นทำความสะอาดกระบะด้วยน้ำยาฆ่าเชื้อ ล้างให้สะอาด แล้วทิ้งไว้ให้แห้ง จากนั้นปูกระบะใหม่ด้วยหนังสือพิมพ์และวัสดุรอง คลินิกรักษาสัตว์ หรือร้านขายของเกี่ยวกับสัตว์เลี้ยงก็มีน้ำยาฆ่าเชื้อวางขายโดยปลอดภัยสำหรับสัตว์เลี้ยงทุกชนิด ยอมรับสิ่งที่เกิดขึ้น แล้วทำความสะอาดบริเวณนั้นให้ดี เพื่อที่กระต่ายจะได้ไม่เข้าใจผิดแล้วถ่ายผิดที่อีก ให้ใช้สารละลายในการทำความสะอาดกับผ้าสะอาดหรือฟองน้ำ จากนั้นล้างออกด้วยน้ำสะอาด  อย่าตะโกนว่าหรือทำโทษกระต่ายของคุณ มันไม่เรียนรู้จากการทำโทษ นอกจากนั้นยังจะทำให้รู้สึกกลัวว่ามนุษย์จะลงโทษมัน เมื่อจะทำความสะอาด ให้ทดสอบความคงทนต่อการขัดถูของสีพรมก่อน โดยใช้สารละลายเบกกิ้งโซดากับพรม จากนั้นล้างออกด้วยน้ำสะอาด ถ้าหากว่าพื้นผิวเป็นแบบเรียบ อย่างกระเบื้องหรือเสื่อน้ำมัน/พรมน้ำมัน ให้ใช้แอลกอฮอล์ล้างแผลเช็ดออก  ห้ามใช้ผลิตภัณฑ์ทำความสะอาดที่มีส่วนผสมของน้ำยาฟอกขาว เพราะมันมีส่วนผสมของแอมโมเนียและยูรีน ซึ่งจะทำให้กลิ่นยูรีนแรงขึ้นกว่าเดิมได้ กระบะ/ถาด/กล่องใส่ทรายสำหรับกระต่ายนั้นจะมีส่วนเพิงข้างหลังสูงขึ้นมา (เพื่อป้องกันไม่ให้มูลกระจายไปทั่วตอนที่พวกมันขุดทราย) และข้างหน้าจะลาดต่ำ (เพื่อให้กระต่ายกระโดดเข้าไปได้ง่ายๆ) คุณอาจต้องการที่จะซื้อกระบะหรือถาดทรายหลายอัน เพื่อที่จะได้วางไว้หลายๆ ที่รอบบ้าน และง่ายต่อการเปลี่ยนอันเมื่อต้องทำความสะอาดและฆ่าเชื้อโรคกระบะทรายเหล่านั้น ไม่จำเป็นต้องใช้กระบะทรายสำหรับกระต่ายโดยเฉพาะก็ได้ กระบะทรายแมวที่ด้านหน้าต่ำกว่าก็ใช้ได้เช่นกัน หรือว่าจะเป็นกล่องลังตื้นๆ ก็ได้ (แต่ต้องคอยเปลี่ยนบ่อยๆ เพราะกระต่ายอาจแทะลังเอาได้) ใช้ปูเป็นพื้นรองในกระบะ เพื่อความสะดวกยิ่งขึ้นในการทำความสะอาดกระบะนั่นเอง ้หนังสือพิมพ์ส่วนใหญ่ในปัจจุบันจะใช้หมึกที่ทำจากถั่วเหลือง ซึ่งไม่เป็นพิษต่อกระต่าย แต่ก็ให้ตรวจสอบก่อนใช้เป็นประจำ หมึกหนังสือพิมพ์อาจติดกับขนของกระต่ายจนกลายเป็นสีดำหรือเทาได้ ให้ใช้ผลิตภัณฑ์ที่มีความปลอดภัยต่อกระต่าย อย่างวัสดุที่ทำจากกระดาษ หรือชิ้นไม้ต้นแอซป์ดิบ (Aspen) ห้ามใช้ไม้ต้นสนหรือซีดาร์ เพราะมันมีน้ำมัน และส่งผลระคายเคืองต่อปอดของกระต่ายได้ ห้ามใช้ทรายแมวที่เป็นแบบโคลน หรือแบบที่จับตัวกันเป็นก้อน เพราะถ้ากระต่ายเผลอกินมันเข้าไป ทรายเหล่านั้นอาจไปอุดตันลำไส้เอาได้ กรงควรใหญ่สามถึงหกเท่าต่อความยาวของตัวกระต่าย ขั้นแรกในการฝึกกระต่ายคือการจำกัดพื้นที่ให้กระต่าย โดยกรงที่มีอาหาร น้ำ มีที่ซ่อนอยู่ฝั่งหนึ่ง และมีกระบะทรายอยู่อีกฝั่งหนึ่ง พื้นที่ที่จำกัดนี้จะกระตุ้นให้กระต่ายไม่ทำให้บริเวณบ้านของตัวเองเปื้อน และเข้าห้องน้ำในกระบะแทนเอง ใช้ฟางดึงดูดให้กระต่ายใช้กระบะทราย กระต่ายนั้นมักจะชอบเคี้ยวขนมขณะที่กำลังขับถ่าย ฉะนั้นมันจะช่วยให้กระต่ายได้ใช้เวลากับการถ่าย คุณจะต้องตักวัสดุที่เต็มไปด้วยฉี่กระต่ายเป็นประจำทุกวัน และต้องฆ่าเชื้อทั้งกระบะอย่างน้อยอาทิตย์ละครั้ง โดยใช้น้ำยาฆ่าเชื้อสำหรับสัตว์เล็กโดยเฉพาะที่วางขายทั่วไปในการฆ่าเชื้อ เก็บมูลกระต่ายจำนวนหนึ่งแล้วใส่ลงไปในกระบะ ปูพื้นกระบะด้วยกระดาษหนังสือพิมพ์พับ โดยคลุมหนังสือพิมพ์ไว้ประมาณ 1 นิ้ว เนื่องด้วยกระต่ายไม่มีนิสัยที่จะฝังวัสดุรองในกระบะ การที่มีกลิ่นของกระต่ายติดในกล่อง จะทำให้มันรู้ว่าตรงนี้คือพื้นที่สำหรับห้องน้ำของมันนั่นเอง วางกระบะที่มุมกรงด้านใน แล้วกระจายฟางสดๆ ลงไปในในกระบะ หรือวางตะแกรงใส่ทรายเอาไว้ที่มุมกรงที่เดียวกับที่มีกระบะวางอยู่ กระต่ายชอบกินไปด้วยขับถ่ายไปด้วย ฉะนั้นฟางอร่อยๆ ก็จะดึงดูดความสนใจและช่วยเสริมให้มันเข้าห้องน้ำที่ตรงนั้น วางที่นอนไว้อีกด้านหนึ่งของกรง และจัดอาหาร น้ำ และที่หลบซ่อนให้มันด้วย มันจะช่วยให้กระต่ายได้มีที่หลบซ่อนและรู้สึกปลอดภัย วางกระบะไว้ในที่ที่กระต่ายออกไปเล่นข้างนอก ยิ่งมีกระบะมากเท่าไร กระต่ายก็มีสิทธิ์ที่จะเลือกใช้มากเท่านั้น ก่อนที่จะพากระต่ายเข้าห้องน้ำครั้งแรก ให้สังเกตและดูว่ามันชอบไปทำธุระที่ไหน ปกติแล้วจะเป็นมุมข้างหลังที่ใดสักแห่ง เมื่อคุณรู้แล้วว่ากระต่ายชอบตรงไหน ค่อยวางกระบะไว้ตรงนั้น
เริ่มต้นฝึกให้เร็วที่สุดเมื่อพามันมาถึงบ้าน. ตัดสินใจเกี่ยวกับการทำหมันกระต่าย. สอนให้กระต่ายใช้กระบะที่อยู่ในกรง. ปล่อยให้กระต่ายอยู่นอกกรงในระยะเวลาสั้นๆ. ชมกระต่ายตอนที่มันใช้กระบะ. เปลี่ยนจำนวนของกระบะ. ทำความสะอาดกระบะเฉพาะจุด. อย่าตักมูลกระต่ายออกจากกระบะทั้งหมด. ทำความสะอาดกระบะให้เรียบร้อย. ทำความสะอาดเมื่อกระต่ายเกิดถ่ายผิดที่. กำจัดกลิ่นที่ยังคงอยู่. ซื้อกระบะทราย. เตรียมกระดาษหนังสือพิมพ์. เลือกวัสดุ. ซื้อกรง. หาฟางคุณภาพดี. ซื้อที่ตักและสารฆ่าเชื้อ. ใส่มูลเล็กน้อยลงไปในกระบะ. เตรียมกระบะ. ใส่กระบะเข้าไปในกรง. จัดวางที่นอนและภาชนะใส่อาหารไว้ในกรง. วางกระบะไว้ที่บริเวณอื่นในบ้าน.
https://www.wikihow.com/Litter-Train-a-Rabbit https://www.wikihow.com/Litter-Train-a-Rabbit https://www.wikihow.com/Litter-Train-a-Rabbit https://www.wikihow.com/Litter-Train-a-Rabbit
Training Your Rabbit Cleaning the Tray and Dealing with Accidents Gathering Supplies Setting up the Litter Tray and Cage